
NARVA LINNAVOLIKOGU
OTSUS

Projekti „Narva linna tänavavalgustuse taristu renoveerimise I etapp“ oma- ja sildfinantseeringu kinnitamine
Otsus võetakse vastu Kohaliku omavalitsuse korralduse seaduse § 22 lõike l punkti 8 alusel.
1. ASJAOLUD JA MENETLUSE KÄIK

Narva Linna Arenduse ja Ökonoomika Amet valmistab ette projekti „Narva linna tänavavalgustuse taristu renoveerimise I etapp“ selle järgnevaks esitamiseks Ühtekuuluvusfondi meetmesse „Energiasäästu ja taastuvenergia osakaalu suurendamine“. Meede toetab tänavavalgustuse taristu renoveerimist.  
Projekti „Narva linna tänavavalgustuse taristu renoveerimise I etapp“ raames on plaanis vahetada välja kuni 1500 valguspunkti ja paigaldada juhtimissüsteem. 
Projekti kogu eelarveks on  planeeritud kuni 2 000 000  eurot,  millest Narva linna omafinantseering moodustab kuni 500 000 eurot ehk kuni 25%. Projekteerimine ja ehitus on planeeritud 2017. – 2020. aastale. Otsusega on vaja kinnitada projekti oma- ja sildfinantseering.
Projekt on vastavuses Narva linna arengukavaga 2008-2019:
Strateegiline eesmärk 1.3 linnaelanikele on tagatud mugavad elutingimused 
Tegevussuund 1.3.1 viia tehniline infrastruktuur vastavusse tänapäeva nõuetega 

Ülesanne 1.3.1.1 linnavalgustuse süsteemi arendamine
Tegevus: Narva linna tänavavalgustuse taristu renoveerimine, üldmaksumus 2 mln eurot, OF 25%.
Projekt on vastavuses ka Narva linna eelarvestrateegiaga 2015-2019.
2. ÕIGUSLIKUD ALUSED
KOKS § 22 lg 1 punkti 8 kohaselt kuulub laenude võtmine, võlakirjade emiteerimine, kapitalirendi- ja faktooringukohustuste võtmine, kohustuste võtmine kontsessioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine, muude tulevikus raha väljamaksmist nõudvate pikaajaliste kohustuste võtmine ning piirmäära kehtestamine rahavoogude juhtimiseks võetavale laenule volikogu pädevusse.

3. OTSUS
3.1 Kinnitada projekti „Narva linna tänavavalgustuse taristu renoveerimise I etapp“ omafinantseering aastatel 2017-2020 kokku kuni 500 000 eurot laenu arvelt, sh:
2017. aastal – kuni 150 000 eurot;

2018. aastal – kuni 150 000 eurot;

2019. aastal – kuni 100 000 eurot;

2020. aastal – kuni 100 000 eurot.
3.2 Kinnitada projekti „Narva linna tänavavalgustuse taristu renoveerimise I etapp“ sildfinantseerimine kokku kuni 400 000 eurot:
2019. aastal  - kuni 200 000 eurot;

2020. aastal – kuni 200 000 eurot.
4.  VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5.  OTSUSE JÕUSTUMINE
Otsus jõustub seadusega sätestatud korras.

Aleksandr Jefimov
Linnavolikogu esimees

